[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 8.4.2008

COM(2008)193 окончателен

2006/0278 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

обща позиция на Съвета за приемането на директива относно превоза на опасни товари по вътрешните пътища

2006/0278 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

обща позиция на Съвета за приемането на директива относно превоза на опасни товари по вътрешните пътища

1. ОСНОВАНИЯ

Дата на предаване на предложението на ЕП и на Съвета (документ COM (2006) 852 окончателен — 2006/0274COD): | 22.12.2006 г. |

Дата на становището на Европейския икономически и социален комитет: | 11.07.2007 г. |

Дата на становището на Европейския парламент на първо четене: | 05.09.2007 г. |

Дата на приемане на общата позиция: | 07.04.2008 г. |

2. ЦЕЛ НА ПРЕДЛОЖЕНИЕТО НА КОМИСИЯТА

Целта на предложената директива, приета на 22 декември 2006 г., е да осигури безопасен и сигурен превоз на опасни товари в Европейския съюз.

Предложената директива актуализира и опростява съществуващите правила за превозване на опасни товари като включва правилата в една единствена хармонизирана директива. Обхватът на директивата също е разширен, за да включи за първи път вътрешните водни пътища, с което осигурява единен набор от правила за всички превози на опасни товари в Европа.

3. КОМЕНТАРИ ОТНОСНО ОБЩАТА ПОЗИЦИЯ

Общата позиция, приета от Съвета на 7 април 2008 г. отразява компромисния текст, с който са съгласни и трите институции.

Европейският парламент и Съветът направиха няколко изменения в предложената директива. През септември 2007 г. пакет от компромисни изменения бе приет на пленарно заседание на Европейския парламент. По измененията бяха изразили съгласие и трите институции и се очакваше, че предложената директива може да бъде да одобрена на първо четене. Бяха открити, обаче, два малки пропуска в нормативната част на текста, приет от Европейския парламент (бяха приети съответни съображения). Текстовете, отнасящи се за прилагането на правилата по причини, различни от безопасността, както и за финансирането на преводи, бяха пропуснати. Тези пропуски бяха просто грешки, като нямаше несъгласие по съдържанието на текстовете. Пропуските бяха открити твърде късно, за да бъдат поправени при процедурата на първо четене, и вследствие на това изискваха Съветът да приеме обща позиция.

Текстовете на двата пропуска са както следва:

Член 1, параграф 5

Държавите-членки могат да регулират или забраняват, по причини различни от безопасността по време на превозването, превоза на опасни товари на тяхната територия.

Член 8, параграф 2

Комисията осигурява финансова подкрепа на държавите-членки, когато е необходимо, за превода на Европейската спогодба за международен превоз на опасни товари по шосе (ADR), Правилника за международен железопътен превоз на опасни товари (RID) и Европейската спогодба за международен превоз на опасни товари по вътрешни водни пътища (ADN) и измененията им на техните официални езици.

4. ЗАКЛЮЧЕНИE

Съветът прие общата позиция единодушно. Комисията счита, че общата позиция отразява всички основни цели на нейното предложение, както и резултата от междуинституционалните преговори.